આ અંગે ડીએમઈ રાવલે માહિતી આપતા જણાવ્યુ હતું કે જીપીએસ સીસ્ટમથી કયાં ડેપોની બસ કયાં રૃટ પર દોડી રહી છે જો ડ્રાઈવર અન્ય કોઈ રૃટ પર દોડતી હશે તો જીપીએસ સીસ્ટમ તેને પકડી લેશે તેમજ કયાં બસ ઉભી છે ડેપોમાં બસ ગઈ છે કે નહી તેની તમામ માહિતી ડેપો મેનેજર જોઈ શકશે. એસ. ટી. એ નકિક કરેલા રૃટ પર બસ નહી ગઈ હોય તો ડ્રાઈવર પર કડક કાર્યવાહી હાથ ધરવાના સંકેતો આપ્યા હતા તો ડીટીઓ નથવાણીએ વધુ માહિતી આપતા જણાવ્યુ હતુ કે રૃટ સિવાય બસ કયાંય પણ ચાલશે તો ચલાવી લેવામાં નહી આવે અને જો બસ વહેલી કે મોડી ઉપડશે તો જવાબદાર અધિકારીઓ પાસેથી તેનો ખુલાસો પુછવામાં આવશે અને ડ્રાઈવરોની સાથે એટીઆઈ અને હેડમિકેનીકની પણ બેદરકારી સાબિત થશે.